Cece-cuke kan rufe iyakokin Najeriya | BATUTUWA | DW | 17.09.2019
Cece-cuke kan rufe iyakokin Najeriya
Matsalolin kasuwanci sakamakon rufe iyakokin Najeriya da makwabtanta
A lokacin da ‘yan kasuwa a Najeriya da ma kasashen makwabta ke kuka game da cikas din da rufe kan iyakokin kasar da gwamnatin Najeriya ta yi, hukumomin kasar sun bayyana dalilan yin haka da masana tattalin arziki ke kalon akwai sauran gyara a daukacin lamarin.
Gwamnatin Najeriya dai tana ci gaba da aiwatar da rufe kan iyakokin a yanayi na sintirin hadin gwiwa da jami’an tsaro da na binciken shige da ficen jama’a ke yi, abinda suka bayyana a matsayin mataki na dakile masu fasa kwaurin kayan abinci musamman shinkafa daga kasashen makwabta da ma dalilai na yanayin tsaro. To sai dai ‘yan kasuwa a Najeriyar da kasashen ketare na bayyana cewa suna fa tafka mumunar asara a dalilin wannan mataki.
Ta kai ga zargi na saba kudurin kungiyar Ecowas da ya ba da izini kai da komo na jama'a, amma ga Mr Joseph Attah mataimakin kontrola ne a hukumar kwastom kuma kakakin hukumomin da ke sintiri a kan iayakokin Najeriya.
Najeriya dai na da ‘yan kasuwa da ke kai da komo a tsakanin kasashen yankin Afrika ta Yamma. Sanin cewa Najeriya ta dage a kan batu na tsaro a matsayin daya daga cikin dalilan rufe kan iyakar, ko zuwa yanzu sun kama wasu makamai a kan iyakaokin nata.
Da alamun dai kasashen da ke makwabtaka da Najeriya sai dai su bi hanyar da ta shimfdida, domin tuni Jamhuriyar Nijar ta bayyana hana barin duk wata shinkafa ta ratsa ta kasarta zuwa Najeriya.
Rahoto kan nazarin sakamakon rufe iyakokin Najeriya
Rahoton yanayin da ake ciki bayan rufe iyakokin Najeriya
Kwanan wata 17.09.2019
Permalink https://p.dw.com/p/3Pk03
Najeriya: Kalubalen tonon silili 17.10.2019
A Najeriya shirin tonon silili da gwamnatin kasar ta bullo da shi wadanda cibiyar samar da bayanai a kan cin hanci da rashawa da tallafin gidauniyar MacArthur, na fuskantar kalubale.
Najeriya: Ana maraba da karin albashi 18.10.2019
Ma’aikatan gwamnati na cikin murna da farin ciki sakamakon kulla wata yarjejeniyar karin kudaden albashi tsakanin 'yan kwadago da wakilan gwamnatin tarayyar Najeriya bayan shafe tsawon lokaci ana ta takkadama.